**ikt.szám: ……../2023.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2023. január 18 - án 17 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Kolonics Szilvia

Tóth Péter

képviselők

**Távol van**: Tima Zoltán Ferenc képviselő

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Tima Zoltán Ferenc képviselő távolmaradását előre jelezte. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**1/2023.(I.18.) önkormányzati határozat**

Nagyacsád Község Önkormányzatának képviselő-testülete 2023. január 18-i ülésének napirendjét az alábbiak szerint határozza meg:

1. Nagyacsád Község Önkormányzat Képviselő-testületének 2023. évi munkatervének elfogadás

Előadó: polgármester

1. BELDAME FOOD Vendéglátó és Szolgáltató Kft.-vel megkötött szerződés I. módosítása

Előadó: polgármester

1. A személyes gondoskodást nyújtó szociális és gyermekjóléti ellátások intézményi térítési díjáról szóló 6/2021.(V.20.) önk. rendelet módosítása

Előadó: polgármester

1. Ingatlanértékesítéssel kapcsolatos ügyek

Előadó: polgármester

1. A temetőkről és temetkezésről szóló rendelet elfogadása

Előadó: polgármester

1. Vegyes ügyek

Előadó: polgármester

Napirendek tárgyalása:

**1)Nagyacsád Község Önkormányzat Képviselő-testületének 2023. évi munkatervének elfogadás**

**Előadó: polgármester**

Szalóky Nándor polgármester ismerteti a testület 2023. évi munkatervét.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**2/2023. (I.17.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja Nagyacsád Község Önkormányzat Képviselő-testületének 2023. évi munkatervét az előterjesztés szerint.

Felelős: polgármester

Határidő: azonnal

**2)BELDAME FOOD Vendéglátó és Szolgáltató Kft.-vel megkötött szerződés I. módosítása**

**Előadó: polgármester**

Szalóky Nándor polgármester tájékoztatja a Képviselő-testületet, hogy Nagyacsád Község Önkormányzata megkapta a szolgáltatótól az emelésre vonatkozó igényt, mely a megemelkedett nyersanyag és rezsi árak miatt elkerülhetetlen. Sajnos a vállalkozó nem tudja megvárni, így az emelést a rendelet hatályba lépéséig vállalnia kell az önkormányzatnak a különbözetet. Javasolja a szerződés módosítását.

Szalóky Nándor polgármester megkérdezi, hogy van-e valakinek kérdése, hozzászólása?

Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**3/2023. (I.17.) önkormányzati határozat**

Nagyacsád község Önkormányzat Képviselő-testülete úgy döntött, hogy a 13/2022.(II.2) önk. határozattal gyermekétkeztetés biztosítására - Mezőlak Község Önkormányzatával és a BELDAME FOOD Vendéglátó és Szolgáltató Kft.-vel (Pápa, Rákóczi F u. 10.)- megkötött szerződést módosítja 2023. február 1 napjával az előterjesztés szerint. Felhatalmazza a polgármestert a szerződés megkötésére és a szükséges intézkedések megtételére.

Felelős: polgármester

Határidő: azonnal

**3)A személyes gondoskodást nyújtó szociális és gyermekjóléti ellátások intézményi térítési díjáról szóló 6/2021.(V.20.) önk. rendelet módosítása**

**Előadó: polgármester**

Szalóky Nándor polgármester elmondja, hogy a térítési díj változást a rendeleten is át kell vezetni. Ismerteti az előterjesztést.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**1/2023.(I.19.) önkormányzati rendelete**

Nagyacsád község Önkormányzat Képviselő-testülete úgy döntött, hogy **a személyes gondoskodást nyújtó szociális és gyermekjóléti ellátások intézményi térítési díjáról szóló 6/2021. (V.20.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**4)Ingatlanértékesítéssel kapcsolatos ügyek**

**Előadó: polgármester**

Szalóky Nándor polgármester elmondja, hogy igény érkezett a Nagyacsád 283/2 hrsz alatti ingatlan megvásárlására. Az önkormányzat céljai között szerepel a helyi lakosok építési telekhez jutásának segítése. Javasolja pályázat kiírását az előterjesztés szerint 1 millió Ft-os vételáron.

**4/2022. (I.12.) önkormányzati határozat**

Nagyacsád Község Önkormányzata úgy döntött, hogy a Nagyacsád 283/2 hrsz.-ú ingatlant értékesíti nyílt, zárt borítékos eljárás keretében. Nagyacsád Község Önkormányzat Képviselő-testülete megbízza az aljegyzőt a pályázati eljárás lebonyolításával.

**Pályázati Felhívás**

**belterületi ingatlan értékesítésére**

Nagyacsád község Önkormányzata pályázatot hirdet a Nagyacsád 283/2 hrsz alatti ingatan értékesítésére az alábbi feltételekkel:

1. **Az ingatlan pontos címe:** Nagyacsád 283/2 hrsz alatti ingatan
2. **Az ingatlan területe:** 2233 m2, hirdetve helyben szokásos módon: hirdetőtáblán, hangosbemondó útján, egyéb felületeken.
3. **Az ingatlan művelési ág megnevezése:** kivett beépítetlen terület
4. **Eladási ár minimuma :** 1.000.000.-Ft,

**Kikötések:**

* + Pályázat kiírója az ingatlant 3 év időtartamú beépítési kötelezettséggel értékesíti. A beépítési kötelezettség teljesítését a vevő az ingatlanon megépített építmény jogerős használatbavételi engedélyével igazolja. A felek a megkötésre kerülő adásvételi szerződésben az ingatlan egészét terhelően visszavásárlási jogot alapítanak az eladó javára, a visszavásárlási ár a vételárral megegyezik.
  + Amennyiben a legmagasabb összegű vételárból több azonos összegű ajánlat érkezett, a nagyacsádi lakóhellyel rendelkező, kiskorú gyermeket nevelő pályázó kerül ki nyertesként.
  + Vállalja a tulajdoni lapon bejegyzett szolgalmi jog fenntartását
  + Minden egyéb esetben ajánlat egyezőség esetén sorsolással kerül kiválasztásra a pályázat nyertese.

1. **Az ajánlatnak tartalmaznia kell:**
   * A pályázó nevét és címét
   * Nyilatkozatát arra vonatkozóan, hogy a pályázati feltételeket, kikötéseket elfogadja
   * Nyilatkozatát az ingatlan vételárára vonatkozóan
2. **Az ingatlan megtekintésének időpontja**: Az ingatlan előre egyeztetett időpontban megtekinthető. (tel: 06-30/937-2210)
3. **Benyújtás helye, határideje:**

Az iratokat lezárt, sértetlen borítékban, magyar nyelven kell személyesen (nem postai úton) benyújtani.

**A pályázati ajánlatokat egy név nélküli zárt borítékban**

**2023. február 2-án 12.00 óráig kell benyújtani**

Nagyacsád Község Önkormányzat

**8521 Nagyacsád, Deák u. 1-3.**

A borítékra rá kell írni: 283/2 hrsz ingatlan értékesítése

A lebonyolító lezáratlan vagy sérült borítékot nem vesz át. Kiíró minden, a benyújtási határidőn túl benyújtott pályázatot érvénytelennek nyilvánít.

1. **A pályázatokat tartalmazó zárt borítékok bontása**

A pályázatokat tartalmazó zárt borítékok felbontását a lebonyolító végzi a pályázati felhívásban megjelölt időpontban. A pályázatok felbontásán, a lebonyolító képviselőin kívül a pályázók, illetve meghatalmazottjaik lehetnek jelen. A képviseleti jogosultságot megfelelően (személyi igazolvány, meghatalmazás) igazolni kell.

A pályázók a bontás időpontjáról külön értesítést nem kapnak. A pályázatok felbontásán jelen lévők jelenlétük igazolására jelenléti ívet írnak alá.

A pályázatok felbontásakor a lebonyolító ismerteti a pályázók nevét, lakóhelyét (székhelyét).

A pályázó a fenti adatok ismertetését nem tilthatja meg.

A lebonyolító a pályázatok felbontásáról jegyzőkönyvet készít, amelyet a pályázóknak erre vonatkozó igény esetén átad, illetve megküld.

1. **Bontás ideje:**

**2023. február 8-án 15 órakor kerül sor**

a Nagyacsád Község Önkormányzat

földszinti hivatalos helyiségében

1. **Eredményhirdetés, szerződéskötés**

Az ajánlattevő az ajánlatokat a megajánlott vételi ár és a kikötések alapján értékeli és állapítja meg az eljárás nyertesét.

Az Eladó a pályázat nyertesével adás-vételi szerződést köt. A nyertes pályázó visszalépése esetén az eladó jogosult a pályázati eljárás soron következő helyezettjével adás-vételi szerződést kötni, amennyiben annak ajánlata megfelelő a kiíró számára.

**Eredmény megállapítás, eredményhirdetés ideje:**

**2023. február 8-án 18 óra 15 perckor kerül sor**

a Nagyacsád Község Önkormányzat

Földszinti hivatalos helyiségében

**Szerződéskötés ideje**: az eredményhirdetéstől számított 15 napon belül.

1. **Egyéb feltételek**:

Nagyascsád Község Önkormányzata fenntartja a jogot arra, hogy a pályázat során ajánlatot tett egyik ajánlattevővel se kössön szerződést és ily módon a pályázatot, akár indoklás nélkül is, eredménytelennek minősítse.

Felelős: polgármester

Határidő:azonnal

**5)A temetőkről és temetkezésről szóló rendelet elfogadása**

**Előadó: polgármester**

Szalóky Nándor polgármester elmondja, hogy törvényességi felhívás érkezett a temető rendeletre. A sok javítani való miatt új rendelet készült, az árakon nem változtatunk, a korábban nem szabályozott díjtételekben kerül meghatározásra díj. Ismerteti az előterjesztést. Javasolja, hogy a temetkezési szolgáltatóval kapcsolatban 1000 Ft/alkalom, a sírkő készítőkkel kapcsolatban 2000.- Ft/alkalom díj kerüljön megállapításra. A behajtásra 0 Ft-ot javasol megállapítani.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**2/2023.(I.19.) önkormányzati rendelete**

Nagyacsád község Önkormányzat Képviselő-testülete úgy döntött, hogy **a temetőkről és temetkezésről önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**6)Vegyes ügyek**

**Előadó: polgármester**

Szalóky Nándor polgármester tájékoztatja a Képviselő-testületet a szolgáltatási terv tartalmáról. Javasolja elfogadását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**5/2023. (I.17.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja Nagyacsád Község Önkormányzat 2023. évi szolgáltatási tervét.

Felelő: önkormányzat

Határidő: azonnal

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. január 17-i nyilvános ülést 18 óra 25 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző